Chvíľa šťastia na vrchole: blažené ticho, vktoromťa osloví dobro, krása, pravda. Takéto šťastie sme si aj my v posledný septembrový víkend 26.9.2009 chceli dopriať. Náš dlhoročný priateľ z Poľska Jacek navrhol túru na najvyšší kopec v Západných Tatrách ( 2248 m.n.m/" Bystrá ". Daniel nám síce odporúčal Malý ľadový, ale kedže Západné Tatry ma už dlhší čas lákajú tak zvítazili. Ráno o 6.3o sme vyrazili zo Zdiaru a o 7.3O hod. sme už kráčali modrou značkou, Kamenistou dolinou na spomínaný vrchol Bystrá. Počasie bolo prenádherné, radosť z nasledujúcej túry prekonala aj skoré vstávanie. Ako tak kráčame Kamenistou dolinou v trojke, nikde nikoho iba na chodníkuobrovskýmedvedí trus, jeden, o pár metrov další. No vera nebolo nám do smiechu. Už som sa chcela vrátiť v tom mi zavolal syn Daniel / Šaky/ a trocha ma ukľudnil, že sa nemáme báť a máme pokračovať v ceste. No moj strach bol vačší ako jeho odporúčanie, že máme pokračovať v ceste. Po chvíľke váhania,že to otočíme a vrátime sa, našťastie sa objavili dvaja turisti, ktorých som sa opýtala či nemajú strach z medveda mi odpovedali, že majú, ale, že za nimi ide skupina 20 tich turistov. Tak ma hned prešiel strach, že reku ked nás bude na chodníku tak veľa, tak maco tatranský si na nás netrúfne. A bolo po strese. Už sme si vychutnávali iba ticho, krásu jesene a vrchol šťastia nastal na samotnom vrchole. Úžasne výhľady na panorámu Vysokých Tatier a panorámu Západných Tatier. Asi hodinku a pol sme sa tešilina vrchole, kde ma napadla jedna myšlienka" vrchy moje vrchy, vy katedrály purpurovýchrán a mlkvých radostí." Ale tak, ako niečo pekné končí, tak aj niečo pekné začína sme sa museli z výšok nebeských vrátiť dole, dolinou Račkovou asi 3 hodiny , potom asi hodinku magistrálou na Podbanské k autu. Unavení po 8 a pol hodinovej túre, ale šťastní sme sa vrátili domov, aby sme sa mohli s vami podeliť o tento nezabudnuteľný zážitok. Som vďačná, že som mohla zažiť tak nádherný víkend v mojich milovaných Tatrách, NECH ŽIJÚ TATRY a ludia v nich, ktorí sa neboja plniť si svoje sny.
Monika Šaková, sestra Majka a priateľ JACEK.Pridávam foto